Арыс қаласы Дермене ауылдық округінің жергілікті қоғамдастық жиналысының көпшілік тыңдауының 
ХАТТАМАСЫ  
Арыс қаласы,                                                                          2025 жыл 04 тамыз
Дермене ауылы 
 
Жиынға төрағалық етуші: Арыс қаласы Дермене ауылдық округ әкімі А.Курманхожаев 
Қатысқандар: Арыс қаласы Дермене ауылдық округ әкімі – А.Курманхожаев, зиялы қауым өкілдері, Дермене ауылдық округ ардагерлер кеңесінің төрағасы – А.Алфетаев, Дермене ауылдық округ жергілікті қоғамдастық өкілдері, ауыл тұрғындары, мекеме басшылары, мекеме қызметкерлері. 
КҮН  ТӘРТІБІНДЕ:
1. Арыс қаласы, Дермене ауылдық округі, Саналы, Қаражантақ, Қызылкөпір елді мекендеріндегі көшелерге атау беру және қайта атау туралы.
[bookmark: _GoBack]Сөз: Арыс қаласы Дермене ауылдық округ әкімі А.Курманхожаев – Құрметті ауыл тұрғындары, құрметті жиынға қатысушылар! Тұрақты комиссия отырысының көпшілік тыңдауының заңдылығына түсіндірме беру үшін сөз Дермене ауылдық округ әкімі аппаратының бас маманы М.Шынхожаевқа беріледі.	Сөз: М.Шынхожаев - Құрметті ауыл тұрғындары,тұрақты комиссия отырысының көпшілік тыңдауына қатысушылар!  Күн тәртібіндегі мәселені Арыс қаласы, Дермене ауылдық округі, Дермене ауылдық округі, Саналы, Қаражантақ, Қызылкөпір елді мекендеріндегі атауы жоқ көшелерге атау беру мақсатында көпшілік тыңдау өткізу туралы  ұсыныс хат түсті. Аталған мәселені қала халқының назарына жеткізу үшін Арыс ақиқаты газетіне 05.07.2025 жылы №27 (6489) санында жарияланды. Жергілікті  атқарушы органдар облыстарға, аудандарға, республикалық және облыстық маңызы бар қалаларға, қаладағы аудандарға, елді мекендердің құрамдас бөліктеріне атау беру және оларды қайта атау, сондай-ақ олардың атауларының транскрипциясын нақтылау мен өзгерту  кезінде тиісті аумақ халқының пікірін ескеру үшін қажетті материалдарды жергілікті қоғамдастық мүшелерінің  қарауына береді.				
Сөз: Арыс қаласы Дермене ауылдық округ әкімі А.Курманхожаев – Құрметті  ауыл тұрғындары, құрметті жергілікті қоғамдастық жиналысына қатысушылар! Қазақстан Республикасының «Қазақстан Республикасының әкімшілік-аумақтық құрылысы туралы» 1993 жылғы 8 желтоқсандағы Заңының және Қазақстан Республикасы Мәдениет және спорт министрінің «Әкімшілік-аумақтық бірліктерге, елді мекендердің құрамдас бөліктеріне атау беру, оларды қайта атау, сондай-ақ олардың атауларының транскрипциясын нақтылау мен өзгерту кезінде тиісті аумақ халқының пікірін ескеру қағидаларын бекіту туралы» 2023 жылғы 1 тамыздағы №211 бұйрығына сәйкес және Арыс қаласы, Дермене ауылдық округі, Дермене елді мекеніндегі атауы жоқ көшелерге қайта атау беру туралы ұсынысының негізінде, Дермене ауылдық округі жергілікті қоғамдастық мүшелерімен тұрақты комиссиясының көпшілік тыңдауы ұйымдастырылып отыр. Осыған орай, сөз кезегі күн тәртібіндегі мәселе бойынша Дермене ауылдық округ әкімі аппаратының бас маман-заңгері  М.Рахымбердіге беріледі. 
Сөз: Дермене ауылдық округ әкімі аппаратының бас маманы  Е.Юсубековке – Құрметті ауыл тұрғындары және көпшілік тыңдауына қатысушылар! Қазақстан Республикасы Президентінің 2017 жылғы 28 ақпандағы №17-388-5 тапсырмасына және Түркістан облысының Мәдениет басқармасының 03.03.2025 жылғы №24/274 хатына сәйкес, Қазақстан Республикасы Мәдениет және ақапарат министрлігі тарапынан қоғамда қайшы пікір тудырмайтын әкімшілік-аумақтық бірліктер мен олардың құрамдас бөліктерін қайта атау бойынша «2024-2025 жылдарға арналған Жол картасы» әзірленіп, ағымдағы жылдың 23 қаңтарында Мемлекет кеңесшісінің төрағалығымен өткен ономастика бойынша жиналыста 2025 жылға жоспарланған атауы жоқ және қайталанатын көшелерге атау беру жұмысы жүргізуге келісілген тізім бойынша еліміздегі ономастикалық атауларды ретке келтіру және тарихи атауларды жаңғырту мақсатында, идеологиялық тұрғыдан ескірген атаулар мен қайталанатын атауларды тарихи жер-су атауларына алмастыру, сондай-ақ объектілерге, Арыс қаласы, Дермене ауылдық округі, Саналы елді мекеніндегі атауы жоқ 1 көшеге – «Нұрлытау» атауы ұсынылып отыр. Саналы елді мекеніндегі «Ақниет» көшесіне Ұлы отан соғысының ардагері «Сартбаев Сүлеймен» атауы ұсынылып отыр. Қаражантақ елді мекеніндегі атауы жоқ 1 көшеге - «Гүлдала» атауы ұсынылып отыр. Қызылкөпір елді мекеніндегі атауы жоқ 1 көшеге - «Ақмаржан» атауы ұсынылып отыр.
Бұл атау Қазақстан Республикасындағы ономастикалық жұмыстарды ұйымдастыратын әдістемелік ұсынымдарға сәйкес, Қазақстан Республикасы Үкіметінің жанындағы Республикалық ономастика комиссиясымен мақұлданған, Қазақстан Республикасы Президенті Әкімшілігімен келісілген «Дәстүрлі атаулар» атауларының тізімімен ғана рұқсат етілген атаулардан алынған.
Сөз: Арыс қаласы Дермене ауылдық округ әкімі А.Курманхожаев - Құрметті көпшілік тыңдауына қатысушылар, баяндамашыға қоятын сұрақтарыңыз болса қойыңыздар немесе ұсыныс пікірлеріңізді айтсаңыздар болады.
Сөз: Дермене ауылдық округі ардагерлер кеңесң төрағасы А.Алфетаев – Қазіргі таңда елге еңбегі сіңген елге танымал қоғам қайраткерлерінің атынан көшеге атау беруге болама?
Сөз: Дермене ауылдық округ әкімі аппаратының бас маман-заңгері  Е.Юсубеков - Қазіргі таңда көшелерге адам есімдерін беруді тоқтатып тұр. Барынша жаңадан берілетін көшелерге «Дәстүрлі атаулар» беруге басымдық беріліп отыр. 
Сөз: Жиргілікті қоғамдастық кеңесінің төрағасы Б.Нуралиев - Мен ауылымыздың көшелеріне, жаңадан атау берілетініне өте қатты қуанып отырмын. Себебі, ауылымыздың көшелерінің,  бұрынғы уақытта заңды атауы жоқ болатын. Сондықтан, мен ұсынысты толықтай қолдаймын.					Сөз: ауыл тұрғыны М.Сұлтанханов – жоғарыда Сіздер ұсынған көше атауы маған өте ұнады. Нағыз қазақша, терең мағыналы, тез есте қалатын атау. Мен өзім қолдаймын.							
Сөз: ауыл тұрғыны Ә.Мансуров – Дермене ауылдық округінің елді мекендеріне берілетін тарихи жаңа атаулар маған да қатты ұнады. Сондықтан аталған ұсыныстарды қолдауға шақырамын. 
Сөз: Арыс қаласы Дермене ауылдық округ әкімі А.Курманхожаев - Құрметті ауыл тұрғындары және көпшілік тыңдауына қатысушылар, күн тәртібіндегі мәселені жиналысқа салып талқыладық. Енді көшенің атауын Дермене ауылдық округ әкімдігі ұсынған нұсқамен қалсын десеңіздер дауыс беріңіздер.	Көпшілік тыңдауына қатысушылар ұсынылған нұсқаны бірауыздан қолдап, дауыс берді.

ЖИНАЛЫС  ШЕШІМ ЕТЕДІ:
	1. Дермене ауылының тұрғындары көпшілік пікірін ескере отырып, Дермене ауылдық округ әкімдігі ұсынған Саналы, Қаражантақ, Қызылкөпір елді мекендерінің көшелеріне атау беру және қайта атау туралы  нұсқасы мақұлдансын.						
2. Көпшілік тыңдауы бойынша жергілікті қоғамдастықтың жиналыс мүшелерінің хаттамасының көшірмесі, ұсыныс беруші, яғни Арыс қаласы әкімдігіне Заңнамаға сәйкес туындайтын іс-шараларды (интернет-ресурстарда орналастыру, бұқаралық ақпарат құралдарында жариялау және т.б) жүргізу үшін жолдансын.

